August Heinrich Hoffmann von Fallersleben

August Heinrich Hoffmann von Fallersleben (døpenavn August Heinrich Hoffmann; født 2. april 1798 i Fallersleben, død 19. januar 1874 i Corvey) var en tysk språkforsker og forfatter av barnesanger og revolusjonære tekster.

Liv og karriere
Hoffmann var sønn av Heinrich Wilhelm Hoffmann og Dorothea Balthasar. Faren var kjøpmann, vertshuseier, senator og borgermester i Fallersleben.

I 1816 begynte han på et teologistudium ved Georg-August-Universität i Göttingen, men interesserte seg mer for antikkens historie; Johann Joachim Winckelmann var et forbilde.

Et avgjørende vendepunkt ble bekjentskapet med  Jakob Grimm høsten 1818, og Hoffmann besluttet seg deretter å konsentrere seg om germanistikk. I 1819 flyttet han over til Bonn, men ble skuffet over forelesningene og fikk en stilling som bibliotekassistent, og drev et intensivt selvstudium. Han var aktiv i studentbevegelsen, noe som fikk et varig virkning på hans politiske syn.

I 1823 ble Hoffmann bibliotekar i Breslau, i 1830 professor i germanistikk. Hans liberale innstilling og innsats for et samlet Tyskland, førte til at han i 1842 ble fratatt professoratet og mistet pensjonsrettighetene. I revolusjonsåret 1848 ble han  rehabilitert takket være en amnestilov og de prøyssiske myndighetene utbetalte ham deretter vartpenger som pensjon. Professoratet fikk han derimot ikke igjen.

Virke 
I 1841 skrev Hoffmann sangteksten Das Lied der Deutschen, som med en melodi av Joseph Haydn ble Tysklands nasjonalsang i 1922. I 1952 ble det tredje verset av Deutschlandlied, «Einigkeit und Recht und Freiheit», offisiell nasjonalsang for Forbundsrepublikken Tyskland, og i 1990 for det samlede Tyskland.

I tillegg til politisk lyrikk skrev Hoffmann tallrike folkesanger, eksempelvis
 Alle Vögel sind schon da (Alle fugler små de er)
 Abend wird es wieder (Fager kveldsol smiler)
 Winters Abschied («Winter ade, scheiden tut weh»)
 Kuckuck, Kuckuck, ruft's aus dem Wald
 Morgen kommt der Weihnachtsmann
 Auswanderungslied

Bibliografi 
Hoffmann von Fallersleben som forfatter (førsteutgave: forlag, utgivelsessted og -år):
 Unpolitische Lieder I. Hoffmann und Campe, Hamburg 1841
 Unpolitische Lieder II. Hoffmann und Campe, Hamburg 1842
 Vorrede zu politischen Gedichten aus der deutschen Vorzeit. G. L. Schuler, Straßburg 1842 (utgitt  og med etterord av Georg Fein)
 Deutsche Lieder aus der Schweiz. Winterthur und Zürich 1843
 Siebengestirn gevatterlicher Wiegen-Lieder für Frau Minna von Winterfeld. Polnisch Neudorf. 20. Rosenmonds 1827.
 Fünfzig Kinderlieder von Hoffmann von Fallersleben nach Original- und bekannten Weisen mit Clavierbegleitung. Av Ernst Richter. Xaver und Wigand, Leipzig 1843
 Fünfzig neue Kinderlieder von Hoffmann von Fallersleben nach Original- und bekannten Weisen mit Clavierbegleitung. Av Ernst Richter. Friedrich Wassermann, Mannheim 1845
  Vierzig Kinderlieder von Hoffmann von Fallersleben nach Original- und Volks-Weisen mit Clavierbegleitung. Wilhelm Engelmann, Leipzig 1847
 Mein Leben: Aufzeichnungen und Erinnerungen. Seks bind, Carl Rümpler, Hannover 1868–1870

Hoffmann von Fallersleben som utgiver:
 Politische Gedichte aus der deutschen Vorzeit, 1843 (Skanning)

Samlinger:
  Gesammelte Werke, 1893 (posthum)

Referanser

Litteratur 
 Bernt Ture von zur Mühlen: Hoffmann von Fallersleben. Biographie. Wallstein Verlag, Göttingen 2010. ISBN 978-3-8353-0790-2.
 Walter Methler, Martin Frost: Hoffmann von Fallersleben. Kinderlieder – Freundschaften. Evangel. Kirchengemeinde Volmarstein, Wetter/Ruhr 1990.

Kilder 
 Biographie Hoffmann von Fallersleben, von-fallersleben.de. Lest 28. januar 2017.
 . Lest 28. januar 2017.

Eksterne lenker 
 
 
 
 
 
 
 
 
 
 

Fødsler i 1798
Dødsfall i 1874
Personer fra Wolfsburg
Tyske forfattere
Tyske germanister
Tyskspråklige forfattere
Tyske salmediktere